
              Dato: 05.03.2025
Medlemmar i Samarbeidsutvalet (SU)/Skulemiljøutvalet(SMU)  

	Tilsette
	Silje Sundal – nestleiar/vara SU-leiar 

Rannveig Myklebust - vara
	X

X 

	Andre tilsette
	Kathrine Bjørnholt
	X 

	FAU-leiar
	Torill Epletveit – SU-leiar
	X 

	FAU-nestleiar
	Geir Moldestad
	X 

	Elevråd - leiar
	Amalie Seljen Tvedt
	X 

	Elevråd - nestleiar
	Jenny Tomasgard
	X 

	Stad kommune - skule
	Anne-Grete Eikås/Kenneth Vedvik - skrivar
	X X

	Stad kommune - politisk
	Astrid Grete Torheim
	X 


Referat til møte i SU/SMU
Dag: Torsdag 27.02. 2025
Kl:    18.00 - 19.00 

Stad:
Personalrommet 

Saker: 
1. Gjennomgang av referat frå møte 11.11.2024

Vi blei einige om at ein ser på referatet undervegs på møta, i staden for å ta gjennomgang av tidlegare referat som første sak. 

2. Aktuelt

Elevundersøking:  Leiinga presenterte resultat på 7.trinn, og samanlikna resultata til Nordfjordeid skule med resultat frå Stad kommune og Noreg. Det er generelt gode tal for Nordfjordeid skule. Mobbing er eit tema skulen ønskjer å jobbe meir med i samarbeid med heimane. Elevundersøkinga er offentleg og tilgjengeleg for alle. Skulen gjennomfører elevundersøkinga på 5.-6.trinn, men resultata er berre til intern bruk. Rektor informerte om arbeidet med språkbruk og rasisme. Mellomtrinnet har undervisningsopplegg om rasisme ein gong i året. 7. trinn har hatt besøk av politiet der tema var rasisme og hatefulle ytringar. Dette temaet blir det jobba meir med utover våren.
3. Elevrådssaker
Elevrådet ønskjer seg større uteområde, spesielt området til 1.-3.trinn er for lite. Dei vil gjerne ha på plass ei leikehytte og fleire sklier. Inngangspartiet til 2.-3.trinn må oppgraderast. 
Det er eit ønskje om fleire klatrestativ på området til mellomtrinnet og handballbane med nett rundt. Elevrådet vil gjerne ha betre basketballbane og slåballområde.  
I møte med rektor, kom elevrådet med innspel om fleire aktivitetsdagar på tvers av trinna. Innefriminutt i Eidahallen blei tatt opp som sak. Elevrådet ser for seg at ein kan gjennomføre innefriminutt ein gong i månaden. Korleis ein skal organisere dette må ein jobbe vidare med. Dei vil gjerne ha meir fysisk aktiv læring i dei ulike faga. 
Måseproblematikk om våren blei tatt opp. Dei er svært aggressive og plagsame. Administrasjonen har meldt inn saka til vaktmeistrane. 
4. Budsjett 2025

Kutt i oppvekst blir 5 millionar på overordna nivå. Leiinga viste til program for berekraftig økonomi 2025-2028. Det ligg mykje god informasjon på Stad kommune si heimeside under organisasjon: Utvikling og omstilling i Stad kommune - Hovedportal
Politisk representant, Astrid Grete Torheim, informerte om at det er viktig å følgje med på Stad kommune sine sider, for å få godt nok innblikk i dei ulike sakene. 

5. Heim-skule samarbeid

FAU-saker: Det har blitt laga nye vedtekter i FAU. Administrasjonen ved Nordfjordeid skule sender ut vedtektene i forkant av foreldremøte. Spond blir brukt som FAU sin informasjonskanal. Referat frå møte blir lagt ut der og på heimesida til Stad kommune. 
17. mai i Eidahallen blir gjennomført også i år. Det er 6. trinn ved Nordfjordeid skule som har ansvaret for dette arrangementet. Det blei gjort eit grundig arbeid av FAU i forkant av 17.mai i fjor. Det er viktig at ein får til god erfaringsdeling, slik at ein kan bygge vidare på det som har blitt gjort tidlegare. 
FAU ønskjer å vidareutvikle uteområdet til Nordfjordeid skule. Dei vil undersøke om det er mogleg å søke midlar til dette. Elevrådet og foreldre vil bli involverte i arbeidet. FAU kan tenke seg å lage ein langsiktig plan for korleis uteområdet skal sjå ut. Astrid Grete informerte om at FAU kan melde seg inn som frivilligorganisasjon, og kan då bli grasrotmottakar og søke på midlar. Ho nemner at kommunen deler ut 1 million i året til oppgradering av uteområde. Dette blir fordelt på barnehagar og skular i Stad kommune.  
6. Eventuelt 

Det kom ikkje inn fleire saker.

Skrivar

Kenneth Vedvik
	Postadresse:
	Telefon:    57 86 34 20
	E-post: age@stad.kommune.no

